Listeriose knou verkope van varkvleis erg | Netwerk24
08 Junie 2018 13:00
Die varkvleisbedryf het die ergste deurgeloop onder die uitbreking van listeriose, volgens voorlopige navorsing van die departement van handel en nywerheid.
Die vraag na varkvleis wat as kouevleis verkoop word, het met 50% gedaal weens listeriose. Foto: Pixabay
“Die vraag na verwerkte vleis het met 75% gedaal en die vraag na varkvleis wat as kouevleis verkoop word, het met 50% gedaal met ’n geraamde winsdaling van 40%, het die departement in ’n geskrewe antwoord op ’n parlementêre vraag gesê.
“Volgens data van die Varkprodusente-organisasie het twee aanlegte en een abattoir hul deure gesluit,” lui die antwoord van die departement.
Dr. Aaron Motsoaledi, minister van gesondheid, het in Maart gesê die uitbreking van listeriose het tot die dood van 208 mense sedert die begin van 2017 gelei terwyl 1 038 siek geword het.
Die uitbreking se oorsprong is teruggespeur na verwerkte kouevleis. Tiger Brands, die land se grootste voedselprodusent, moes fabrieke sluit en skoonmaak en meer as 4 000 ton se produkte vernietig. – Bloomberg
Meer oor: Tiger Brands | Enterprise | Aaron Motsoaledi | Vleispryse | Rooivleis | Vark | Vleis | Listeria | Listeriose | Varkvleis | Kospryse | Departement Van Gesondheid
Listeriose-vrese laat varkboere ly
Tiger betaal dividend ondanks listeriose-terugslag